b'\n_START_ARTICLE_\nBarometer\n_START_PARAGRAPH_\nBarom\xc3\xa9ter je fizikalna merilna priprava za merjenje zra\xc4\x8dnega tlaka.\n_START_SECTION_\nVodni barometer\n_START_PARAGRAPH_\nNa\xc4\x8delo \xc2\xbbpadanje pritiska pomeni slabo vreme\xc2\xab\xc2\xa0je osnova za preprosto napravo za napoved vremena, ki jo imenujemo tudi vremenska steklenica ali Goethejev barometer. Sestavljena je iz steklene posode z ustnikom. Posoda je do polovice napolnjena z vodo in nekaj zraka. Na\xc4\x8delo delovanja je tak, da ko zra\xc4\x8dni tlak pada, bo tlak zraka znotraj naprave potisnil nekaj vode navzgor v ustnik. \xc4\x8ce je tlak dovolj nizek, lahko nekaj vode celo ste\xc4\x8de iz ustnika. Te naprave so jedro \xc5\xbeivosrebrnega barometra. \xc4\x8ce \xc5\xbeelimo kolikor toliko zanesljive meritve sprememb zra\xc4\x8dnega tlaka s to vrsto barometra, potem poskrbimo, da se temperatura okolice naprave ne bo kaj dosti spreminjala, saj temperatura vpliva na nivo vode v posodi.\n_START_SECTION_\n\xc5\xbdivosrebrni barometer\n_START_PARAGRAPH_\nObi\xc4\x8dajni \xc5\xbeivosrebrni barometer ima pribli\xc5\xbeno 76 cm visoko cevko, na eni strani zaprto in z odprto z \xc5\xbeivim srebrom napolnjeno posodo spodaj. \xc5\xbdivo srebro se v cevki prilagaja, dokler se te\xc5\xbea \xc5\xbeivosrebrnega stolpca ne prilagodi te\xc5\xbei ozra\xc4\x8dja v posodi. Visok zra\xc4\x8dni tlak prinese ve\xc4\x8d sile na posodo usmerjene navzdol. Nizek zra\xc4\x8dni tlak prinese manj sile na posodo usmerjene navzdol in dovoljuje \xc5\xbeivemu srebru, da pade v cevki na ni\xc5\xbeji nivo._NEWLINE_Prvi barometer tega tipa je izna\xc5\xa1el Evangelista Torricelli, u\xc4\x8denec Galileo Galilea, leta 1643. Prvi je dosegel vakuum v zaprti cevi nad povr\xc5\xa1ino \xc5\xbeivega srebra. Opazil je tudi, da se nivo teko\xc4\x8dine v cevki vsak dan malenkostno spreminja in to zato, ker se spreminja zra\xc4\x8dni tlak v ozra\xc4\x8dju. Napisal je: \xc2\xbb\xc5\xbdivimo potopljeni na dnu oceana zraka, za katerega je znano po neizpodbitnih poskusih, da ima te\xc5\xbeo.\xc2\xab_NEWLINE_Zasnova \xc5\xbeivosrebrnega barometra je privedla do merjenja zra\xc4\x8dnega tlaka v palcih ali milibarih. Tlak se izra\xc5\xbea kot nivo vi\xc5\xa1ine \xc5\xbeivega srebra v navpi\xc4\x8dni cevki. 1 atmosfera je enaka pribli\xc5\xbeno 75,9\xc2\xa0cm \xc5\xbeivega srebra. Ta merska enota se \xc5\xa1e vedno uporablja v ZDA, \xc4\x8deprav je sedaj \xc5\xbee zastarela zaradi uporabe metrskega sistema. Barometri tega tipa merijo zra\xc4\x8dni tlak v mejah med 71 in 79\xc2\xa0cm \xc5\xbeivega srebra.\n_START_SECTION_\nKovinski barometer (aneroid)\n_START_PARAGRAPH_\nKovinski barometer uporablja majhno pro\xc5\xbeno brezzra\xc4\x8dno kovinsko \xc5\xa1katlo, imenovano tudi aneroidni \xc4\x8dlen. \xc4\x8ce se zra\xc4\x8dni tlak pove\xc4\x8da (prostornina zraka v \xc5\xa1katli se zmanj\xc5\xa1a), se \xc5\xa1katla stisne, \xc4\x8de pa se zmanj\xc5\xa1a (prostornina zraka v \xc5\xa1katli se zve\xc4\x8da), se \xc5\xa1katla razteza. Raztezanje in stiskanje se preko vzvodov prenese na kazalec oziroma na druge naprave, ki prikazujejo velikost zra\xc4\x8dnega tlaka.\n_START_SECTION_\nUporaba\n_START_PARAGRAPH_\nBarometer je splo\xc5\xa1no uporaben za napovedovanje vremena, kjer visok zra\xc4\x8dni tlak na dolo\xc4\x8denem obmo\xc4\x8dju ka\xc5\xbee na lepo vreme in nizek zra\xc4\x8dni tlak ka\xc5\xbee na slabo vreme.\n_START_SECTION_\nTemperatura\n_START_PARAGRAPH_\nSpecifi\xc4\x8dna te\xc5\xbea \xc5\xbeivega srebra se spreminja glede na temperaturo. Zato morajo biti meritve prilagojene temperaturi naprave. Za ta namen se uporablja \xc5\xbeivosrebrni termometer, ki je obi\xc4\x8dajno pritrjen na napravo. Taka izravnava ni potrebna za kovinski barometer.\n_START_SECTION_\nVi\xc5\xa1ina\n_START_PARAGRAPH_\nZra\xc4\x8dni tlak se zmanj\xc5\xa1uje z nadmorsko vi\xc5\xa1ino (in zvi\xc5\xa1uje pod morsko gladino). Zato so meritve odvisne od lege barometra. Kovinski barometri imajo ro\xc4\x8dno nastavljiv regulator za vi\xc5\xa1ino, ki dovoljuje enakovredne meritve glede na tlak, ki je ob morski gladini, in se lahko odbira neposredno in brez dodatnih prilagoditev dokler ne zamenjamo svoje nadmorske vi\xc5\xa1ine.'